Men den har været truet af hybenrosen, også kaldet rynket rose, der breder sig i klitterne langs Vestkysten. Rosen udkonkurrerer de oprindelige planter og dyr, og derfor opfattes planten som en invasiv art.

Naturstyrelsen, Thisted Kommune og Nationalpark Thy har bekæmpet roserne i snart ti år med støtte fra EU.

Fakta om hybenrosen Også kaldet 'rynket rose' er den mest udbredte invasive art i Danmark

Vokser hurtigt og danner 1-2 meter høje, tætte krat, hvor intet kan gro

Indført i Europa omkring år 1800 som prydplante

Især brugt som læhegn og afskærmning i sommerhusområder Kilde: Miljøstyrelsen

Det er sket med alt fra ild og gift til sorte ukrudtsduge, store fræsemaskiner kaldet biorotorer og græssende husdyr som får, geder og kreaturer.

Og det virker altså, i hvert fald nogen steder, konstaterer Anna Gudrun Worm.

- Skotsk lostilk har det bedst, hvor klitterne er levende og vinden får lov til at flytte sandet. Så kan dens frø få lov at spire, siger hun.

Projektlederen erkender dog også, at kampen mod de invasive hybenroser langs hele Vestkysten ikke slutter foreløbig. Det er en besværlig og bekostelig bekæmpelse.

- Men det er dejligt de steder, hvor det lykkes, og vi har succes med at trænge roserne tilbage, siger Anna Gudrun Worm.

Læs også : Hybenrose breder sig hastigt langs Vestkysten

Bekæmpelsen af hybenrosen betyder også, at de edderkopper, som er knyttet til den tørre åbne klit, er i klar fremgang de steder, hvor det er lykkedes at fjerne hybenroserne.